I mandags forærede Danmark EM-guldet til Sverige i 4x100 meter fri, og i går var Sarah Sjöström hurtigere end Jeanette Ottesen i finalen i 50 meter butterfly.

Og så kan det godt være at både Sjöström og Michelle Colemann i aften forhindrer Pernille Blume i at klemme sig ind blandt medaljerne i 100 meter fri, men ellers er det i dag, at de danske svømmere for alvor skal sætte de der blågule naboer fra ovre på den anden side af Øresund eftertragteligt på plads.

Den opgave hviler primært på Viktor Bromer og Mie Ø. Nielsen i formiddagens indledende heat og forhåbentlig aftenens semifinale i henholdsvis 200 meter butterfly og 100 meter rygcrawl samt Rikke Møller Pedersen, der i aften har svenskeren Jennie Johansson blandt sine konkurrenter i finalen i 100 meter brystsvømning.